OzLabs/hebrew-wiki-articles huggingface dataset:
רוברט אנטל

רוברט אנטל<ref>Wechsler, Bob (2008). [https://books.google.co.il/books?id=aOTWUl-9LQoC&pg=PA215&dq=%22water+polo%22+Antal+jewish&redir_esc=y#v=onepage&q=antal&f=false Day by day in Jewish sports history].

 ISBN <bdi>9781602800137</bdi>.</ref> (במקור אדלר, בהונגרית: Antal Róbert; בודפשט, 21 ביולי 1921 – טורונטו, קנדה, 1 בפברואר 1995) שחקן כדורמים, אלוף אולימפי, יהודי-הונגרי.

==קורות חיים==
אנטל החל להתאמן בספורט כשחיין בשנות ה-30 של המאה ה-20. הוא היה חבר באיגוד השחיינים ההונגרי (MÚE) משנת 1940, ושל מועדון הספורט מ.ט.ק. בשחיה אחרי מלחמת העולם השנייה בשנת 1945 עד 1949. מ-1949 עבר לדגל האדום בודפשט כשחקן כדורמים. בין 1948 ל -1952 היה חבר בנבחרת הונגריה. בשנת 1952, היה חבר בנבחרת האולימפית ההונגרית שזכתה במדליית זהב באולימפיאדת הלסינקי (1952).<ref>[https://books.google.co.il/books?id=tGcPDXOjxMoC&pg=PA143&dq=%22water+polo%22+Antal+jewish&redir_esc=y#v=onepage&q=%20Antal%20&f=false Jews and the Olympic Games: the clash between sport and politics:] with a complete review of Jewish Olympic medallists. Books.google.com. 2004. ISBN <bdi>9781903900871</bdi>.</ref><ref>Siegman, Joseph (2000). [https://books.google.co.il/books?id=oZxnNt28DhcC&pg=PA250&dq=%22water+polo%22+Antal+jewish&redir_esc=y#v=onepage&q=antal&f=false Jewish sports legends: the International Jewish Hall of Fame]. ISBN <bdi>9781574882841</bdi>.</ref> הוא היגר לקנדה בשנת 1956 ועבד כפרמדיק בבית חולים. לפני מותו ביקר בהונגריה מספר פעמים ועל פי רצונו נקבר שם.

== לקריאה נוספת ==
* מיהו מי בחיי הספורט בהונגריה. רוברט אנטל 
* 
* [https://web.archive.org/web/20120310104102/http://www.mob.hu/engine.aspx?page=ShowContent2&content=memoriam_antal קברו של רוברט אנטל בבית העלמין פרקשראטי]

==קישורים חיצוניים==

== הערות שוליים ==

קטגוריה:שחקני כדורמים יהודים
קטגוריה:שחקני כדורמים הונגרים
קטגוריה:שחיינים יהודים הונגרים
קטגוריה:אלופים אולימפיים: כדורמים
קטגוריה:אלופים אולימפיים מהונגריה
קטגוריה:משתתפים יהודים באולימפיאדת הלסינקי (1952)
קטגוריה:חברי היכל התהילה של הספורטאים היהודים: הונגרים
קטגוריה:אלופים אולימפיים יהודים
קטגוריה:הונגריה: אישים בספורט
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:הונגרים שנולדו ב-1921
קטגוריה:הונגרים שנפטרו ב-1995
Love Me Land

"Love Me Land" (בעברית: "ארץ ה'תאהב אותי") הוא סינגל, שהוקלט על ידי הזמרת השוודית זארה לארסון. השיר יצא לאור ב-10 ביולי 2020, על ידי חברות התקליטים אפיק, סוני מיוזיק ו-TEN, כסינגל ראשון מתוך האלבום Poster Girl.

== רקע וכתיבה ==
השיר נכתב על ידי זארה לארסון, ג'וליה מייקלס, ג'ייסון גיל, ג'סטין טרנטר והופק על ידי ג'ייסון גיל.

== וידאו קליפ ==
הווידאו קליפ המלא שצולם לשיר הועלה לערוץ היוטיוב של לארסון ב-10 ביולי 2020, ביום צאתו של השיר כסינגל.<ref name=":1"></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|rowspan="2" |10 ביולי 2020
|הזרמת מוזיקה • הורדה דיגיטלית
| rowspan="2" |אפיק • סוני מיוזיק • TEN
|<ref></ref>
|-
!בריטניה
| rowspan="2" |רדיו להיטים עכשוויים
|<ref></ref>
|-
!ארצות הברית
|21 ביולי 2020
|אפיק רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי זארה לארסון
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:וידאו קליפים שצולמו בשוודיה
קטגוריה:שירי אלקטרופופ
קטגוריה:סינגלים בהוצאת אפיק רקורדס
כאב על כאב

"כאב על כאב" הוא סינגל של אביב גפן שיצא כחלק מהאלבום סדקים בשנת 2014. השיר נכתב והולחן על ידי גפן ועבר עיבוד על ידי גפן ויועד נבו.

== רקע ==
השיר נכתב בעקבות טיפול פסיכולוגי שעבר גפן וכולל ניתוח של יחסיו עם אביו יהונתן גפן "ממקום בוגר כאבא של דילן". בכתבה באתר מאקו נכתב כי גפן אמר על השיר כי "למרות הטקסט בנוקב והחשוף הוא מוצא בו המון אהבה והשלמה. יש בשיר מעין סגירת מעגל והתכתבות עם 'עכשיו מעונן' ".

בריאיון לאתר ynet אמר גפן כי שלח את השיר לאביו והשניים דיברו עליו וקיימו, לפי גפן, את ה"שיחות הכי יפות שהיו לי אי פעם עם אבא שלי". גפן ציין כי אביו "יצא מזה מאוד אציל נפש" ו"הרגיש נוח [עם השיר] מכיוון שהוא ידע שזה האומן שבי, זו בעצם הדרך היחידה שלי להתמודד עם זה".

באותו ראיון הוסיף גפן על השיר והרקע שמאחוריו:

== תוכן השיר ==
בשיר מתעסק אביב ביחסיו המורכבים עם אביו ומבצע עמו "סגירת חשבון" וחשיפת פצעים פתוחים של אביב כפי שלא שר עליהם קודם. הוא מוכן לסלוח לאביו ולא להתעסק עוד בילדותו השבורה, אך גם מעוניין בשיח עם אביו- מה שלא קרה עד אז. כמו כן, למרות שהוא סולח לו, הוא עדיין כואב את אותה ילדות.

מבחינת סגנון התייחס חרסונסקי לשיר כאל שיר "פופ נוגה" עם הפקה עכשיו ומנגינה שלא מתאימה למסר שבשיר (נטען גם שהצליל ה"חלומי" שבשיר מראה כי משאלתו של אביב היא בגדר הזיה או דמיון. ב-ynet לעומת זאת ייחסו לשיר השפעות אלקטרוניות מפופ ורוק. אביב טען כי "מדובר בשילוב נכון של כל האמנים שהוא מושפע מהם היום - ובניגוד לבעבר, לא כולם נכללים תחת ההגדרה 'רוק' ".

== מצעדים ==
===מצעדים שבועיים===

=== מצעדים שנתיים ===

== קישורים חיצוניים ==

* [https://www.nli.org.il/he/items/NNL_MUSIC_AL990051025610205171/NLI לדף השיר] באתר הספרייה הלאומית

== הערות שוליים ==

קט:שירי 2014
קטגוריה:סינגלים מ-2014
קט:שירי אביב גפן
קטגוריה:שירים בעברית
דניאל קוונה

דניאל קוונה (באנגלית: Daniel "Danny" Cavanagh; נולד ב-6 באוקטובר 1972) הוא גיטריסט בריטי, שבשנת 1990 הקים את להקת Anathema ביחד עם אחיו וינסנט.

==ביוגרפיה==
דניאל קוונה גדל בשוכת אנפילד בליברפול במשפחת פועלים. הוא ציין שבילדותו הוא היה מעריץ של להקת "דייר סטרייטס" ו"קווין". בהמשך הוא גילה את "איירון מיידן" להקות הבי מטאל נוספות.

שלושת אחים קוונה היו בין מייסדי הלהקה Pagan Angel בשנת 1990 ובשנת 1992 הוציאו לאור את התקליט הראשון בשם Anathema. בשנת 1998 הם הוציאו אלבום "אלטרנטיב 4" שזכה להצלחה. זמן קצר לאחר הוצאת האלבום אימו של האחים נפטרה ובנוסף לכך היו שינויים בהרכב. למרות זאת, דניאל קוונה פעל להוצאת אלבום החמישי של הלהקה בהקדם.

בשנת 2002 דניאל קוונה עזב את הלהקה שאחים הקימו והצטרף לדנקן פטרסון (שבעבר היה בין חברי הלהקה) בלהקת Antimatter. מכיוון שדניאל קוונה היה היוצר הראשי של Anathema לא היה ברור אם היא תמשיך להתקיים, אך דניאל קוונה חזר תוך זמן קצר.

החל משנת 2002 דניאל קוונה החל להופיע גם באופן עצמאי. בשנת 2004 הוא הוציא אלבום חדש 'A Place To Be'

==קישורים חיצוניים==

קטגוריה:זמרים בריטים
קטגוריה:גיטריסטים בריטים
קטגוריה:מוזיקאי מטאל
קטגוריה:בריטים שנולדו ב-1972
Like It Is

"Like It Is" הוא סינגל שהוקלט על ידי התקליטן הנורווגי קייגו בשיתוף הזמרת השוודית זארה לארסון והראפר טייגה. השיר יצא לאור ב-27 במרץ 2020, על ידי חברת התקליטים סוני מיוזיק, כסינגל שני מתוך האלבום Golden Hour.

== רקע וכתיבה ==
השיר נכתב במקור על ידי הזמרת דואה ליפה והחבר הטקסי ג'רארד קונל לאלבום הבכורה שלה. קטע מותך השיר הופיע לראשונה בעמוד האינסטגרם שלה ב-16 במאי, כשהשיר המלא דולף ב-26 במאי.<ref></ref> את השיר עצמו שמע קייגו לאחר ההדלפה והחליט לרכושו מליפה, לאחר הרכישה החליט קייגו לשתף פעולה עם הזמרת זארה לארסון והראפר וטייגה.

ב-24 במרץ 2020 הכריז קייגו במדיה החברתית שלו, כי אלבום האולפן השלישי שלו מוכן כבר, וכי הסינגל הראשי ייצא ביום שישי של אותו השבוע.<ref></ref> קייגו חשף גם על התקופה שלו בבית בשל התפרצות מגפת הקורונה וסיפר כי "נאשר חיובי בזמנים קשים אלה"; האתר אסטרונאוט טען שהודעות של קייגו הגיעה בתקופה בה אנשים בהסגר עצמי "מקווים להביא קצת אור בימי ההסגר האפלים האלה".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|27 במרץ 2020
|הזרמת מוזיקה • הורדה דיגיטלית
|סוני מיוזיק
|<ref></ref>
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירים באנגלית
קטגוריה:שירי קייגו
קטגוריה:שירי זארה לארסון
קטגוריה:שירים שנכתבו על ידי דואה ליפה
קטגוריה:שירי פלטינה בקנדה
קטגוריה:שירי זהב בברזיל
מה פה הולך

"מה פה הולך" הוא סינגל שהוקלט על ידי הזמר הישראלי אריק איינשטיין. השיר יצא לאור ב-4 בינואר 2015, שנה לאחר מותו של איינשטיין, כסינגל מתוך המהדורה המחודשת של אלבומם המשותף של איינשטיין ומיקי גבריאלוב, "בדשא אצל אביגדור", על ידי חברת התקליטים פונוקול.

== רקע וכתיבה ==
השיר נכתב על ידי איינשטיין, הולחן והופק על ידי גבריאלוב, והוקלט על ידי איינשטיין בינואר 1971, בסיום הקלטת האלבום "בדשא אצל אביגדור". בהקלטת השיר השתתפו חברי להקת הצ'רצ'ילים, חיים רומנו ורוב האקסלי, בניגון גיטרה. השיר צורף למהודרה המיוחדת של האלבום "בדשא אצל אביגדור", שיצאה לאור ב-12 במרץ 2013, לצד קטעי בונוס נוספים: השירים "אני ואתה" ו"אני אוהב לישון" בגרסאות בשפה האנגלית, והשיר "אני מבין" בעיבוד של רוב האקסלי. השיר הוא הסינגל השני של איינשטיין שיצא לאחר מותו, לאחר "לפעמים", שיצא שנה קודם לכן והוקלט בשנת 2000.<ref></ref>

== הצלחה ==
במצעד השבועי של מדיה פורסט, הצליח השיר להגיע למקום הראשון, תוך שצבר באותו השבוע כ-131 השמעות בתחנות הרדיו בישראל. גם במצעד השבועי של רשת ג', הצליח השיר להגיע למקום הראשון, תוך ששהה במצעד כחמישה שבועות. במצעד "אחד אחד" של גלגלצ, הצליח השיר להגיע בשיאו למקום השביעי.

במצעד סוף שנת 2015, שנערך על ידי מדיה פורסט, הגיע השיר למקום ה-48.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052758050205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי אריק איינשטיין
קטגוריה:שירים שהתפרסמו לאחר מות מבצעיהם
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי מיקי גבריאלוב
קטגוריה:שירי פולק רוק
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת פונוקול
לומונוסובסקי (נפה, מוסקבה)

נפת לומונוסובסקי (ברוסית: Ломоносовский район) היא נפה במחוז הדרום-מערבי של העיר הפדרלית מוסקבה שברוסיה. שטחה הוא 3.3375 קמ"ר ואוכלוסייתה מונה 88,407 תושבים (2020).

עיקר פיתוח המגורים היה בסוף שנות החמישים; בניינים של תקופה מאוחרת מעטים יותר ואינם משפיעים באופן משמעותי על מראה הנפה. חזית הפיתוח לאורך לנינסקי פרוספקט, שהיא החשובה ביותר מבחינת התכנון העירוני, הוקמה בשנים 1957–1959, שקבעה מראש את המראה האדריכלי של קטע זה באחד הכבישים הראשיים בדרום-מערב הבירה.

== אתרים ראויים לציון ==
* פארק נארודני
* המכון למינהל ציבורי
* אולם אירועים "נפוליאון"

==קישורים חיצוניים==

* 

קטגוריה:מוסקבה: נפות
קרבות חרקים

[[קרב צרצרים הוא דוגמה לקרב חרקים פופולרי.]]
קרבות חרקים (באנגלית: Insect fighting) הוא סוג של ענף ספורט, במסגרתו משסים חרקים זה בזה.

סוגים שונים של קרבות חרקים מוגדרים כספורט רשמי באזורים מסוימים בסין, יפן, וייטנאם ותאילנד. לרוב, הקרבות כוללים אלמנט של הימורים.

לקרבות חרקים היסטוריה ארוכה, לדוגמה לקרב צרצרים מסורת סינית מימי שושלת טאנג (907-618). קרבות צרצרים היו במקור תחביב של הקיסרים, אך בתקופה מאוחרת יותר הפכו לתחביב של פשוטי העם. ביפן, נפוצים קרבות חיפושיות.

כיום לקרבות חרקים יש קהילת מעריצים הצופה בהם בצורה מקוונת. אחת הסדרות הבולטות היא "קרבות חרקים יפניים" (世界最強虫王決定戦) הכוללת 58 חלקים של קרבות בהשתתפות חרקים שונים, עכבישנים ויצורים נוספים הנלחמים זה בזה עד מוות בזירת פלסטיק קטנה. בכל קרב משתתפים שני חרקים ולרוב הוא מסתיים כאשר אחד הורג את משנהו. במקרים מסוימים הקרבות מסתיימים בתיקו אם אף אחד לא מצליח להרוג את השני.

==קישורים חיצוניים==
* קרלה הרטנברגר, [https://thetyee.ca/Life/2008/03/31/BugFight/ Bug Fights, Hot Trend], האתר thetyee, 31 במרץ 2008 
* 

קטגוריה:חרקים בתרבות
קטגוריה:ספורט דמים
ארתור רוזנפלד

ארתור רוזנפלד (בצרפתית: Arthur Rozenfeld; נולד ב-8 בפברואר 1995) הוא כדורסלן צרפתי יהודי, המשחק בעמדת הרכז בקבוצת מכבי חיפה.

== ביוגרפיה ==
בין השנים 2012–2015 שיחק רוזנפלד בקבוצת אסוול ליון-וילרבאן מליגת העל הצרפתית.

ב-22 ביולי 2015 חתם בקבוצת "SOMB" מהעיר בולון-סור-מר, אשר השתתפה בליגת המשנה הצרפתית.

ב-22 ביוני 2016, רוזנפלד חתם ברואן באסקט, ונבחר בסיום אותה עונה לשחקן המשתפר של העונה בליגת המשנה הצרפתית.

הוא הצטרף לאלאן שאלון בשנת 2017. ביוני 2018 הוא עזב את המועדון, והצטרף ל-"JL בורק" מהעיר בורק-אן-ברס.

ב-1 ביולי 2019, חתם בקבוצת "וישי קלרמון" מליגת המשנה.

באוגוסט 2020 חתם במכבי אשדוד מהליגה הלאומית בישראל. ב-27 באוגוסט 2021 חתם באליצור "איתו" אשקלון.

ב-17 בינואר 2022 שב למכבי אשדוד.

ב-21 במרץ 2024 חתם במכבי חיפה עד לסיום העונה . 

==קישורים חיצוניים==

==הערות שוליים==

קטגוריה:כדורסלנים צרפתים
קטגוריה:כדורסלני אליצור "איתו" אשקלון
קטגוריה:כדורסלני אסוול ליון-וילרבאן
קטגוריה:כדורסלני קוראל רואן
קטגוריה:כדורסלני אלאן שאלון
קטגוריה:כדורסלני מכבי אשדוד
קטגוריה:צרפתים שנולדו ב-1995
יום החוב האקולוגי

יום החוב האקולוגי (באנגלית: Earth Overshoot Day), הידוע גם בשם יום סיום המשאבים או יום החריגה, הוא התאריך בו דרישות הצריכה של האנושות עולות על כמות המשאבים שכדור הארץ יכול לחדש באותה השנה. בהסתכלות כלכלית, יום החוב האקולוגי השנתי מייצג את היום בו תם ה"תקציב" השנתי של כדור הארץ, והאנושות נכנסת לגירעון תקציבי סביבתי, ולמעשה צורכת משאבים על חשבון השנים הבאות.

התאריך משתנה משנה לשנה ומחושב על ידי Global Footprint Network, ארגון מחקר סביבתי.<ref></ref> בשנת 2024 יום סיום המשאבים נקבע ל-1 באוגוסט.<ref></ref>

מטרת חישוב החוב האקולוגי, היא להעלות את המודעות העולמית ל"גירעון האקולוגי" ולעורר פולמוס סביב ההשלכות של חברה אנושית בעלת צמיחה בלתי מוגבלת בעולם מוגבל.

יום החוב האקולוגי מחושב הן ברמה העולמית והן ברמה של כל מדינה ומדינה. למשל, בשנת 2021 יום החוב העולמי צוין בישראל ב-16 באפריל.

== חישוב ==
חישוב תאריך סיום המשאבים נעשה על ידי חלוקת היכולת האקולוגית העולמית (כמות משאבי הטבע שנוצרו על ידי כדור הארץ באותה שנה; באנגלית biocapacity) בטביעת הרגל האקולוגית העולמית והכפלתה ב-365 (366 בשנים מעוברות), מספר הימים בשנה. היכולת האקולוגית היא היכולת של המערכות האקולוגיות לייצר חומרים ביולוגיים המשמשים בני אדם ולספוג את חומרי פסולת שנוצרים על ידי בני אדם.

טביעת הרגל האקולוגית העולמית מחושבת כסך טביעות הרגל האקולוגיות של כל מדינות העולם.

<math> \frac{ \text{world biocapacity}}{\text{world ecological footprint}} \times 365 = \text{EOD}</math>

{| class="wikitable"
|+
תאריכי יום תחילת החוב לפי שנים
!שנה
!יום תחילת
החוב
!שנה
!יום תחילת
החוב
|-
|1987
|23 באוקטובר
|2013
|1 באוגוסט
|-
|1990
|10 באוקטובר
|2014
|2 באוגוסט
|-
|1995
|3 באוקטובר
|2015
|3 באוגוסט
|-
|2000
|22 בספטמבר
|2016
|3 באוגוסט
|-
|2005
|24 באוגוסט
|2017
|30 ביולי
|-
|2007
|13 באוגוסט
|2018
|25 ביולי
|-
|2008
|13 באוגוסט
|2019
|26 ביולי
|-
|2009
|16 באוגוסט
|2020
|22 באוגוסט
|-
|2010
|6 באוגוסט
|2021
|29 ביולי
|-
|2011
|3 באוגוסט
|2022
|28 ביולי
|-
|2012
|2 באוגוסט
|2023
|2 באוגוסט
|}

בשנת 2020 יום החוב האקולוגי חל ב-22 באוגוסט, שלושה שבועות מאוחר יותר מבשנה הקודמת, בעקבות מגפת הקורונה.

== רקע ==
אנדרו סימס ממכון החשיבה הבריטי, הקרן החדשה לכלכלה, פיתח את הרעיון של יום החוב האקולוגי. Global Footprint Network, ארגון שותף בקרן החדשה לכלכלה, לקח על עצמו, מדי שנה, לציין את המודעות למשאבים המוגבלים של כדור הארץ.<ref name=":0">[https://worddisk.com/wiki/Earth_Overshoot_Day/ Earth Overshoot Day], worddisk.com, 2017.</ref>

לאורך רוב ההיסטוריה, האנושות השתמשה במשאבי הטבע לצרכיה ושחררה פחמן דו-חמצני בקצב שתואם את היכולת של כדור הארץ לייצר ולעבד חומרים. אך בתחילת שנות ה -70 של המאה העשרים, צריכת בני האדם עברה סף קריטי והחלה לעלות על מה שכדור הארץ יכול להפיק.<ref name=":0" />

== ביקורת ==
במאמר שפורסם ב-2013 על ידי חוקרים אמריקאים, נטען כי חישוב טביעות הרגל האקולוגית של מדינות אינו מדויק ועל כן גם חישוב יום החוב האקולוגי אינו מדויק.

==קישורים חיצוניים==

* 

== הערות שוליים ==

קטגוריה:אקולוגיה
קטגוריה:כדור הארץ
קטגוריה:שמירת הסביבה
פליקים

פליקים
פליקים הוא משחק ילדים ששווק בישראל בתחילת שנות ה-90 של המאה ה-20.

הפליקים הם דיסקיות מתכת, שעליהן מוטבעים ציורים. למשחק מוצרים נילוים: "כאפה" (זרוע כף יד מפלסטיק) ו"בומבה" (דיסק מפלסטיק), שבאמצעותם משחקים את המשחק.

==אופן המשחק==
השחקנים מניחים "פליק" על "פליק" ובתורות מכים בערימה באמצעות ה"כאפה" או ה"בומבה". מי שהצליח להפוך "פליק" - היה זוכה בו.

המשחק פותח בישראל על ידי ישראל שטרן בשנת 1996 והווה משחק המשך למשחק פוגים שיוצר על דיסקיות קרטון. המשחק שווק בישראל על ידי חברת לגין. המשחק היה פופולרי בישראל, שבה נמכרו כ-5 מיליון וחצי מעטפות ועוד 3 מיליון לחברות מסחריות, בנוסף למכירות בספרד, אנגליה, צרפת וארצות הברית.

== ראו גם ==
* פוגים

==הערות שוליים==

קטגוריה:משחקי ילדים
קטגוריה:אספנות
ניז'ני נובגורוד (נפה, מוסקבה)

נפת ניז'ני נובגורוד (ברוסית: Нижегородский район; בתעתיק מדויק: ניז'גורודסקי ראיון) היא נפה במחוז הדרום-מזרחי של העיר הפדרלית מוסקבה שברוסיה. שטחה הוא 7.53 קמ"ר ואוכלוסייתה מונה 45,738 תושבים (2020).

מרבית שטחה תפוס על ידי אזור תעשייה. מפעלים תעשייתיים גדולים נמצאים על שטח הנפה. מכיוון ששטחה תפוס על ידי מפעלים תעשייתיים רבים החיבור התחבורתי של מסילות רכבת הוא דל יחסית.

נפת המשנה ההיסטורית קראצ'ארובו מנותקת משאר חלקי הנפה במסילות ברזל.

הנפה נקראת על שם רחוב ניז'גורודסקאיה (שבאופן חלקי נמצא בשטחה) שבתורו קרוי על שם תחנת הרכבת הישנה ניז'גורודסקי (), השואבת את שמה מניז'ני נובגורוד.

ב-27 במרץ 2020 נפתחה תחנת המטרו "ניז'גורודסקאיה".
== אתרים ראויים לציון ==
* כנסיית השילוש נותן החיים בקראצ'רובו
* תחנות הטבעת המרכזית של מוסקבה "ניז'גורודסקאיה" ו"נובוחוחלובסקאיה"
* תחנת כוח תרמית של מוסאנרגו
* תחנת המטרו ניז'גורודסקאיה

==קישורים חיצוניים==

* 

קטגוריה:מוסקבה: נפות
ג'ק שרמן

ג'ק שרמן (באנגלית: Jack Sherman; 18 בינואר 1956 – 18 באוגוסט 2020) היה מוזיקאי וגיטריסט אמריקאי, שהיה הגיטריסט השני שהצטרף ללהקת הרוק רד הוט צ'ילי פפרז. הוא ניגן באלבומם הראשון והיה שותף מרכזי בכתיבת האלבום השני Freaky Styley.<ref></ref>

==ביוגרפיה==
שרמן נולד במיאמי שבארצות הברית.<ref></ref><ref></ref> בדצמבר 1983, הצטרף לרד הוט צ'ילי פפרס והחליף את חבר הלהקה הלל סלובק. שרמן נשאר עם הלהקה במהלך סיבוב ההופעות הראשון שלהם ב-1984 שקידם את מכירות אלבום הלהקה הראשון. הוא היה שותף בהלחנת חלק מהשירים באלבום הלהקה השני. בתחילת 1985, עזב שרמן את הלהקה כשסלובק חזר.<ref></ref> אף על פי שלא היה חבר להקה רשמי בשלב זה, השתתף באלבומים Mother's Milk וב-The Abbey Road EP.

בשנת 2012, נכנסה להקת רד הוט צ'ילי פפרס להיכל התהילה של הרוק אנד רול אך שרמן ו, שניגנו כל אחד בגיטרה באלבום אחד של הלהקה, נותרו בחוץ.<ref name=Willman></ref> היכל התהילה טענו שמדובר בסיבות טכניות וכי הזוכים יכולים להיות רק חברי הלהקה המקוריים, החברים הנוכחיים או שניגנו במספר אלבומים.<ref>[https://www.futurerocklegends.com/blog_files/Josh_Klinghoffer_Youngest_Rock_Hall.html Josh Klinghoffer is the Youngest Rock and Roll Hall of Famer Ever]. Future Rock Legends. Retrieved on 2012-08-27.</ref> שרמן טען שמדובר בסיבות פוליטיות שאליהן אחראית הלהקה ולא היכל התהילה וצוטט כשאמר <ref></ref>

שרמן מת ב-18 באוגוסט 2020, בגיל 64, מסיבה שאינה ידועה. חברי הלהקה ספדו לו לאחר מותו: .<ref name=Willman></ref><ref></ref>

==דיסקוגרפיה חלקית==
מקור<ref name=AllMusic></ref></small>:
*1984 The Red Hot Chili Peppers – רד הוט צ'ילי פפרז
*1986 Knocked Out Loaded – בוב דילן
*1986 R&B Skeletons in the Closet – ג'ורג' קלינטון
*1986 פסקול Echo Park
*1986 Tonio K – Notes from the Lost Civilization
*1988 Feargal Sharkey – Wish
*1988 The Abbey Road E.P. – רד הוט צ'ילי פפרז
*1989 Mother's Milk – רד הוט צ'ילי פפרז
*1989 Peter Case – The Man with the Blue Post-Modern Fragmented Neo-Traditionalist Guitar
*1990 Soundtrack of My Life – Kimm Rogers
*1990 Flashback soundtrack
*1992 What Hits!? – רד הוט צ'ילי פפרז
*1995 Chillin' In Hades - ביל מאדן
*1996 Backroom Blood – ג'רי גופין
*1997 Tonio K – Olé
*1998 Under the Covers: Essential Red Hot Chili Peppers – רד הוט צ'ילי פפרז
*2000 In from the Cold – In From The Cold (Original music with Gary Mallaber and Maria Sebastian)
*2007 Luke Mitchell – High Expectations
*2010 Eric Culberson – In The Outside
*2011 Luke Mitchell – Row Boat Row
*2013 Matthew Wesley – REAL

==קישורים חיצוניים==

* 

* 
* 

==הערות שוליים==

קטגוריה:מוזיקאי רוק
קטגוריה:גיטריסטים אמריקאים
קטגוריה:חברי להקת רד הוט צ'ילי פפרז
קטגוריה:אמריקאים שנולדו ב-1956
קטגוריה:אמריקאים שנפטרו ב-2020
הר ארצ'ר (אנטארקטיקה)

הר ארצ'ר (באנגלית: Mount Archer) הוא פסגה סלעית בארץ אואטס שבאנטארקטיקה.

הפסגה ממוקמת בסמוך מדרום לנקודת ארצ'ר, בצידו המערבי של מפרץ הרלד.

== אזור עופות מיוחד ==

אזור הר ארצ'ר, בשל מושבת פינגווין אדלי שבקרבתו הוא אזור עופות מיוחד אנטארקטי מספר 161.

על פי ארגון BirdLife International, אזור הר ארצ'ר הוא אזור בעל חשיבות סביבתית, בשל מושבות העופות הסמוכות לו.

== היסטוריה ==
=== גילוי ומיפוי ההר ===
ההר מופה בהתבסס על תצלומי אוויר שצולמו בפברואר 1959 על ידי משלחת החקר האנטארקטית הלאומית של אוסטרליה בפיקודו של פיליפ לו.

=== מקור השם ===

הפסגה נקראת על שמה של נקודת ארצ'ר הסמוכה לה.

הנקודה נקראת על שמו של וו. וו. ארצ'ר (W.W. Archer) המנהלן הראשי (chief steward) של משלחת טרה נובה.

== ראו גם ==

אתרים נוספים הנקראים על שמו של וו. וו. ארצ'ר באנטארקטיקה:
* כף ארצ'ר - לשון יבשה באזור באזור חוף סקוט, שלחוף ארץ ויקטוריה
* נקודת ארצ'ר - לשון היבשה מהווה את הקצה המערבי של פתחו של מפרץ הרלד

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:539 הר ארצ'ר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121883 הר ארצ'ר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=464&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ארצ'ר] באתר הגאזט האנטארקטי המשווה SCAR של ממשלת אוסטרליה
* [http://datazone.birdlife.org/site/factsheet/kartografov-island--mount-archer-iba-antarctica הר ארצ'ר] באתר birdlife
* [https://www.timeanddate.com/astronomy/@6633138 נתוני זריחת/שקיעת שמש/ירח עדכניים עבור הר ארצ'ר]
* [https://www.meteoblue.com/en/weather/current/mount-archer_antarctica_6633138 מזג אוויר נוכחי עדכני בהר ארצ'ר]
** [https://www.meteoblue.com/en/weather/14-days/mount-archer_antarctica_6633138 תחזית מזג אוויר עדכנית ארוכת טווח עבור הר ארצ'ר]
** [https://www.meteoblue.com/en/weather/archive/yearcomparison/mount-archer_antarctica_6633138 סטטיסטיקות מזג אוויר ונתוני מזג אוויר היסטוריים עבור הר ארצ'ר]

== הערות שוליים ==

ארצ'ר
The London Sessions (אלבום של טייסטו)

The London Sessions הוא אלבום האולפן השביעי של הדי ג'יי והמפיק המוזיקלי ההולנדי טייסטו. האלבום יצא לאור ב-15 במאי 2020 על ידי חברות התקליטים יוניברסל מיוזיק גרופ, Musical Freedom ו-PM:AM. מתוך האלבום יצאו שישה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|15 במאי 2020
|סטרימינג • הורדה דיגיטלית
| Musical Freedom • PM:AM • יוניברסל מיוזיק גרופ
|<ref></ref>
|}

== קישורים חיצוניים ==

==הערות שוליים==
עולם חדש (שיר של אביב גפן)

"עולם חדש" הוא סינגל של אביב גפן שיצא במסגרת אלבומו סדקים בשנת 2014. השיר נכתב והולחן על ידי גפן ועבר עיבוד על ידי גפן ויועד נבו.

==רקע==
השיר הוקלט "בהשראה יפנית חדשנית", וכולל גם כלי נגינה יפניים מסורתיים.
==תוכן השיר==
השיר נתפס כמתיחת ביקורת על "עולם הסמארטפונים והסטרימינג האינסופי".

==וידאו קליפ==
לשיר צולם וידאו קליפ ביפן במשך יומיים בקווסאקי ובטוקיו. הקליפ כולל במאי ושחקנים מקומיים שאינם דוברי אנגלית, והיה צורך במתורגמן לשם הפקתו. גפן מוצג בקליפ כסייבורג ש"ניעור לחיים כאשר ילדה יפנית מחברת אותו לחשמל או למחשב", ובהמשך מגלה שהוא מבוקש.

באתר מאקו נכתב על הקליפ שהוא "אחד הקליפים היפים שנראו בישראל בשנים האחרונות" ושהוא צולם ב"השקעה גדולה".

==מצעדים==
===מצעדים שבועיים===

===מצעדים שנתיים===

==קישורים חיצוניים==
*[https://shironet.mako.co.il/artist?type=lyrics&lang=1&prfid=34&wrkid=37111 מילות השיר] באתר שירונט
*[https://www.nli.org.il/he/items/NNL_MUSIC_AL990051025680205171/NLI לדף השיר] באתר הספרייה הלאומית

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי אביב גפן
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
פסגת ארצ'ר

פסגת ארצ'ר (באנגלית: Archer Peak) היא פסגה באיי פוזשן, בחוף בורכגרווינק שבאנטארקטיקה.

גובהה של הפסגה 110 מטרים מעל פני הים.

הפסגה ממוקמת בקצה הדרום-מערבי של איי פוזשן.

== מקור השם ==
=== היסטוריה ===

שמה של הפסגה ניתן לה על ידי קאשטן בורשקרווינק שהוביל את המשלחת הבריטית לאנטארקטיקה 1898 (משלחת צלב הדרום), אשר חקרה את אנטארקטיקה בין השנים 1898–1900.

לא ברור מקור השם של הפסגה:
* ייתכן שהפסגה נקראת על שמו של אסקווייר א. ארצ'ר (A. Archer), אשר קרסטן בורכגרווינק הודה לו בספרו על המשלחת.
* לפי סברה אחרת הפסגה נקראת על שמו של קולין ארצ'ר, אשר תכנן את הספינה צלב הדרום - ספינתו של בורכגרווינק.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:541 פסגת ארצ'ר] באתר הסקר הגאולוגי של ארצות הברית
* [https://gazetteer.linz.govt.nz/place/11957 פסגת ארצ'ר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=121880 פסגת ארצ'ר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=461&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ארצ'ר] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6633106.html פסגת ארצ'ר] באתר mindat
* [https://www.timeanddate.com/astronomy/@6633106 נתוני זריחת/שקיעת שמש/ירח עדכניים עבור פסגת ארצ'ר]
* [https://www.timeanddate.com/weather/@6633106 מזג אוויר נוכחי מעודכן בפסגת ארצ'ר]
** [https://www.timeanddate.com/weather/@6633106/ext תחזית מזג אוויר עדכנית ארוכת טווח עבור פסגת ארצ'ר]
** [https://www.timeanddate.com/weather/@6633106/climate סטטיסטיקות מזג אוויר עבור פסגת ארצ'ר]

== הערות שוליים ==

ארצ'ר
ארצ'ר
אנפה כיפתית

אנפה כיפתית (שם מדעי: Pilherodius pileatus) היא מין של עוף מים ממשפחת האנפתיים, שהיא האנפה היחידה בסוגה. היא חיה בטבע באמריקה הדרומית במדינות: פנמה, אקוודור, ונצואלה, סורינאם, גיאנה הצרפתית, קולומביה, פרו, בוליביה, פרגוואי וברזיל.

==תיאור==
האנפה הכיפתית היא קרובה רחוקה של אנפות הלילה אף על פי שהיא פעילה יותר בשעות היום או בשעות בין הערביים. היא בעלת מבנה צוואר קצר ועבה וגוף עגלגל ונמוך יחסית לרוב האנפות. כיום רואים בה את קרובתה של האנפה השורקת החיה באותם אזורים.

אורכה הממוצע מגיע ל-60 סנטימטרים ומשקלה ל-400 עד 450 גרם. צבע הבטן והחזה לבן-צהבהב או קרם והפלומה העליונה אפורה. כיפת הראש שחורה לגמרי עם 4–5 נוצות המזדקרות ממנה והפנים והמקור כחולים. אין הרבה הבדלים בין שני הזוויגים, אך הצעירים מעט לבנים יותר והנוצות המזדקרות שלהם קצרות יותר.

אנפה זו חיה לרוב בביצות עשב או אדמות לחות וגם ביערות גשם (לרוב ביער האמזונאס). האנפה מעדיפה סביבות בעלות צמחייה צפה בקרבת המים אך נמצאה כבר באזורי חופים, במטעי קפה ושדות אורז מוצפים.

מזונה של האנפה הוא חרקי מים, דגים, צפרדעים וזוחלים קטנים שהיא חוטפת במהירות במקורה. האנפה לרוב מדשדשת במים עד שהיא מזהה טרף ואז קופאת וחוטפת אותו במהירות. ואולם ההצלחה של האנפה לא קבועה, מאחר שמקורה די קצר והיא צריכה מספר ניסיונות כדי לתפוס דג זריז. הציד מתרחש הן ביום והן לפנות ערב.

לא ידוע הרבה על רביית האנפה. פרטים בשבייה הטילו 2 עד 4 ביצים שבקעו כעבור חודש, אך הצאצאים לא שרדו. מצב שימורה של האנפה הוא "ללא חשש", עקב תחום מחייה נרחב שלה, אך לא ידוע מספיק עליה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:אנפתיים
קטגוריה:עופות יחידים בסוגם
קטגוריה:ברזיל: עופות
קטגוריה:עופות יער האמזונאס
הדר חדד

הדר חדד (נולדה ב-7 באפריל 1999) היא כדורסלנית ישראלית, המשחקת בעמדת הרכזת/קלעית בקבוצת הנשים של בנות הרצליה ובנבחרת ישראל 3x3.

== ביוגרפיה ==
חדד נולדה וגדלה בראשון לציון. החלה לשחק כדורסל מגיל צעיר במחלקת הנוער של מכבי ראשון לציון שבהמשך, בעונת 2014/15 אוחדה עם מחלקת הנוער של הפועל ראשון לציון. בעונה זו זכתה בגביע ובאליפות נערות א'.
עם נבחרת התיכון הגימנסיה הריאלית הגיעה שלוש פעמיים למעמד גמר הגביע. בעונת 2014/2015 הפסידו בגמר לתיכון קריית שרת, בעונות 2015/16 ו-2016/17 הפסידו בגמר לתיכון אוסטרובסקי רעננה.

===קבוצות בוגרות===
במקביל למשחקיה בנערות א', שיחקה בעונת 2015/2016 בקבוצת המשנה של הפועל ראשון לציון בליגה הלאומית לכדורסל נשים. בתום העונה חדד נבחרה חמשיית העונה. בעונת 2016/17 עברה לשחק בקבוצה הבכירה ושיחקה לראשונה בליגת העל. בעונת 2018/2019 עברה לשחק בקבוצת בנות הרצליה. בעונת 2019/20 הליגה הופסקה באמצע עקב משבר הקורונה.

===נבחרות ישראל===
ב-2015 השתתפה עם הנבחרת בטורניר אליפות אירופה עד גיל 16 דרג ב' שנערך במקדוניה.
עם נבחרת הנוער השתתפה ב-2016 השתתפה עם הנבחרת בטורניר אליפות אירופה עד גיל 18 דרג א' שנערך בהונגריה וב-2017 השתתפה באליפות אירופה עד גיל 18 דרג ב' שנערך באירלנד. בשנים 2018 ו-2019 השתתפה עם הנבחרת בטורניר אליפויות אירופה עד גיל 20 דרג ב' שנערכו ברומניה ובקוסובו.

====נבחרת ישראל 3x3====
חדד החלה לשחק בנבחרת ישראל 3x3 במסגרת ההכנה לגביע העולם בכדורסל 3x3 2023, היא העפילה עם הנבחרת משלב המוקדמות לטורניר וינה 2023 וסיימה עם הנבחרת בשלב הפליי-אין לאחר שהנבחרת סיימה במקום השני בשלב הבתים.

==קישורים חיצוניים==

* [https://ibasketball.co.il/שחקן/24-הדר-חדד/ פרופיל השחקנית], באתר איגוד הכדורסל בישראל
* [http://www.wbl.co.il/player.asp?PlayerId=629 פרופיל השחקנית], באתר מנהלת ליגת העל בכדורסל נשים

קטגוריה:כדורסלניות הפועל ראשון לציון
קטגוריה:כדורסלניות בנות הרצליה
קטגוריה:כדורסלניות נבחרת ישראל
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:ישראליות שנולדו ב-1999
קטגוריה:ישראלים שנולדו ב-1999
חוגלה יוונית

חוגלה יוונית (שם מדעי: Alectoris graeca) היא מין של עוף מהסוג חוגלה, שבמשפחת הפסיוניים, והיא קרובתה של חוגלת סלעים החיה בישראל, ולעיתים קרובות מבלבלים בין שני המינים. היא חיה בטבע רק בדרום אירופה.

אורך החוגלה 33 עד 37 סנטימטרים בממוצע ומוטת כנפיה 46 עד 53 סנטימטרים בממוצע. משקל הנקבות 410 עד 650 גרם, ומשקל הזכרים 550 עד 850 גרם בממוצע. חוגלה זו דומה בכסות הנוצות לחוגלת הסלעים, אך לרוב מעט יותר כהה. רגליה אדומות והפנים בהירות ומוקפות בפסים שחורים רחבים. החוגלה היא מעופפת חלשה, ומעדיפה לרוץ במהירות ורק בשעת הצורך תעוף.

לרוב היא מצויה באזורים הרריים ופתוחים או בבתות צחיחות. היא ניזונה על הקרקע לרוב מזרעים ומחרקים. היא מקננת על פני הקרקע ומטילה 5 עד 21 ביצים.

מצב השימור של חוגלה זו מוגדר כקרוב לסיכון עקב צמצום בתי הגידול ועקב ציד יתר. 
 
האוכלוסייה של תת-המין האנדמי לסיציליה נמצאת בסכנת הכחדה עד כדי היעלמות סופית של תת-המין.

==תת-מינים==
* Alectoris graeca graeca - מצוי ביוון, מזרח בוסניה, בולגריה והרי האפנינים באיטליה
* Alectoris graeca saxatilis - מצוי בדרום הרי האלפים ובמערב בוסניה
* Alectoris graeca whitakeri - אנדמי לאי סיציליה

==קישורים חיצוניים==

==הערות שוליים==

קטגוריה:טווסים
קטגוריה:יוון: עופות
קטגוריה:מונטנגרו: עופות
קטגוריה:בעלי חיים שתוארו ב-1804
פנינייה לבנת-חזה

פנינייה לבנת-חזה (שם מדעי: Agelastes meleagrides) היא מין של עוף ממשפחת הפניניתיים, החי במערב אפריקה והיא אחת משני המינים בסוג פנינייה כהה לצידה של הפנינייה השחורה (Agelastes niger).
== מאפיינים ==
פנינייה זו בינונית בגודלה באורך של עד 45 סנטימטרים והיא מזכירה מאוד תרנגול הודו. צבע נוצותיה שחור עם חזה לבן והצוואר והראש חשופים ואדמדמים עם מקור קצר אפור. יש לה זנב ארוך ושחור לאיזון ורגליים אפורות חזקות. הפנינייה, בדומה למרבית התרנגולאים, חיה רוב זמנה על הקרקע ומעופפת לעיתים נדירות. שני הזוויגים דומים במראם, אך הנקבות מעט קטנות יותר.

הפנינייה שוכנת בעיקר ביערות הגשם של מערב אפריקה במדינות: חוף השנהב, גאנה, גינאה, סיירה לאון וליבריה. היא משוטטת בחבורות קטנות ומחפשת זרעים, פירות שנפלו וחרקים כמו טרמיטים.

פנינייה זו מצויה בסכנת הכחדה, עקב פגיעה ביערות בהם היא חיה ועקב ציד.

==קישורים חיצוניים==

==הערות שוליים==

קטגוריה:טקסונים שתוארו בידי שארל לוסיאן בונפרטה
קטגוריה:פניניתיים
קטגוריה:ליבריה: עופות
קטגוריה:חוף השנהב: עופות
קטגוריה:עופות יערות הגשם האפריקאים
קטגוריה:בעלי חיים שתוארו ב-1850
בומבה (שיר)

בומבה הוא סינגל שהוקלט על ידי ההרכב המוזיקלי הישראלי הדג נחש. השיר יצא לאור ב-3 באוגוסט 2020, על ידי חברת התקליטים הליקון, כסינגל שלא מתוך אלבום.

== רקע וכתיבה ==
השיר נכתב והולחן על ידי חברי להקת הדג נחש, בשיתוף עם ג'וני גולדשטיין, שגם הפיק את השיר ועוסק במחאה נגד ממשלת ישראל השלושים וחמש. חברי הלהקה סיפרו על התהליך והרקע של יצירת השיר:

== תוכן השיר ==
השיר, המכיל בתוכו את סגנון ההיפ הופ המחאתי, בשילוב עם הפקה מוזיקלית בסגנון הרגאטון, עוסק במחאה נגד ממשלת ישראל השלושים וחמש, שהחלה בעקבות התפרצות נגיף הקורונה בישראל והשלכותיו. בשיר מוזכרים גם האישומים הפליליים נגד ראש ממשלת ישראל בנימין נתניהו ופרשת אברה מנגיסטו, שחצה את גדר המערכת לתוך רצועת עזה, באזור חוף זיקים, ומאז גורלו לא נודע. בפזמון של השיר: "מירי (מירי רגב), ביבי (בנימין נתניהו), מיקי (מיקי זוהר), ביבי, בני (בני גנץ), ביבי", קורא הדובר לשבור את ה"מעגל" שהם מרכיבים.

== ביקורות ==
כלפי השיר הופנו ביקורות חיוביות. נדב אגמי מ-Time Out ישראל הפנה כלפי השיר ביקורת מעורבת, באומרו כי "השיר מצוין" וההאזנה לשיר הייתה בשבילו "חוויה כפית", ואילו "מרגיש שאפשר היה להחליף את הטקסט ל'איזה כיף לי בקיץ על הים, זאת עם הביקיני, איזה גוף מושלם', ועדיין כל זה היה עובד". יוסי חרסונסקי נתן לשיר ביקורת חיובית, באומרו כי "שירת העם מגיעה בקצב מדליק", והוסיף כי השיר הוא "פיצוץ של שיר", ו"מותאם לאווירה", תוך שהעניק לשיר ציון של ארבעה כוכבי זהב וחצי מתוך חמישה.<ref></ref> דודי פטימר ממעריב העניק לשיר ביקורת חיובית גם הוא, באומרו כי השיר הוא "השיר הכי חריף" שיצא באותו השבוע ו"שיר מחאה בועט".

== וידאו קליפ ==
הווידאו קליפ הנלווה שהופק לשיר פורסם ב-3 באוגוסט 2020, בסמוך לצאת הסינגל עצמו. הקליפ, שבוים על ידי יואב רודה, מכיל בתוכו קטעי וידאו מתוך המחאה נגד ממשלת ישראל השלושים וחמש, ואת חברי הלהקה שרים את מילות השיר על רקע חשוך. נכון לפברואר 2021, מונה הצפיות של הקליפ עומד על כ-545 אלף צפיות.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997008914522905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי הדג נחש
קטגוריה:שירים בעברית
קטגוריה:שירים שהופקו על ידי ג'וני גולדשטיין
קטגוריה:שירי מחאה בעברית
קטגוריה:ממשלת ישראל ה-35
קטגוריה:בנימין נתניהו בתרבות
קטגוריה:סינגלים בהוצאת הליקון
כפר סגנה

כפר סגנה (גם: כפר סגנא) הוא שמה של עיירה יהודית בשפלת יהודה אשר התקיימה בתקופת בית שני, המשנה והתלמוד, ונזכרת בהקשרים שונים בספרות חז"ל.

העיירה נזכרת במשנה כאחד המקומות המובחרים מהם הביאו את מנחות היין לבית המקדש: .

כמו כן, נזכרת העיירה במשנה כמקום הסמוך לעיר יבנה, לעניין מעשה בשריפה שפרצה בה, אשר הביאה לטומאת התנורים בה: .

מעשה נוסף בשריפה שפרצה בעיירה נזכר בתוספתא, לעניין הלכות תרומות: .

בנוסף, נראה כי בעיירה ישבו חכמים שונים, ובהם התנא מדור יבנה מנחם בן סגנאי.

יישובים נוספים בשם סגנה או סוגני התקיימו במהלך התקופה הרומית במקומות שונים בארץ ישראל, ובכלל זה בגליל ובגולן. כמו כן, ישנה עיירה בשם "כפר סג'נה" בין חמה ואדליב בצפון סוריה.

אתרה של כפר סגנה שביהודה, הנזכרת בכתבי חז"ל, טרם נתברר במחקר, ובניגוד ליתר היישובים התלמודיים בשפלת לוד, שמה של עיירה זו לא השתמר.

==לקריאה נוספת==
* זאב וילנאי, אריאל – אנציקלופדיה לידיעת ארץ ישראל, עמ' 3797–3798.

==הערות שוליים==

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:ארץ ישראל ביהדות
קטגוריה:שפלת יהודה
לנצ'יה סיבילו

לנצ'יה סיבילו (באיטלקית: Lancia Sibilo, קרויה גם: Lancia Bertone Sibilo, ו-Bertone Sibilo) היא מכונית קונספט בתצורה מכונית קופה אשר הוצגה על ידי יצרנית הרכב האיטלקית לנצ'יה האיטלקית בשנת 1978.

בתרגום "Sibilo" מאיטלקית לעברית: "לִלְחוֹשׁ".

==ממאפייני"לנצ'יה סיבילו"==

המאפיינים העיקריים של דגם הלנצ'יה סיבילו היו הקווים החדים והאווירודינמיים שלה וחלונות הפוליקרבונט. כמו עיצובי "קבוצת ברטונה" אחרים באותה תקופה, הגוף היה עשוי מפלדה שהורכב ידנית. ניתן היה להזיז חלק עגול קטן מחלונות הצד באמצעות מנוע חשמלי ומגב יחיד גדול של השמשה הקדמית ניגב אנכית את השמשה הקדמית. פנסים נשלפים עם עדשות עגולות עיטרו חזית מחודדת.

בפנים, ההגה תוכנן באופן אנטומי כך שיתאים לאחיזה הטבעית של היד, מכשירים דיגיטליים הוצבו במרכז לוח המחוונים בסמוך לנקודה בה נפגשים לוח המחוונים והשמשה הקדמית, עיצוב שנועד להסיט את עיני הנהג כמה שפחות מהכביש.

=="לנצ'יה סיבילו"==
* 2 דלתות - קופה.
* "לנצ'יה סיבילו" הוצגה לראשונה בסלון המכוניות ("Turin Auto Show" ) של טורינו בשנת 1978
* "לנצ'יה סיבילו" התבססה על דגם "Lancia Stratos" .
* מנוע מרכזי-אחורי-רוחבי בפוזיציה 65°, מתוצרת פרארי סדרה "Ferrari Dino engine" .
* סוג הנעה: הנעה אחורית.
* עיצוב: מרצ'לו גנדיני עם בית עיצוב הרכב "קבוצת ברטונה" ("Gruppo Bertone" ).

== גלריה ==
<gallery mode="packed" heights="120">
קובץ:1978 Bertone Lancia Sibilo.jpg | "לנצ'יה סיבילו"
קובץ:Rétromobile 2015 - Lancia Sibilo Bertone - 1978 - 001.jpg | "לנצ'יה סיבילו"
קובץ:Rétromobile 2015 - Lancia Sibilo Bertone - 1978 - 002.jpg | "לנצ'יה סיבילו"
קובץ:Rétromobile 2015 - Lancia Sibilo Bertone - 1978 - 003.jpg | "לנצ'יה סיבילו"
</gallery>
==ראו גם==
* לנצ'יה מגגמה
* לנצ'יה דיאלוגוס
* לנצ'יה מדוזה

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1978
קטגוריה:מכוניות קונספט
קטגוריה:מכוניות קופה
סיבילו
קטגוריה:כלי רכב איטלקיים
קטגוריה:מכוניות מנוע מרכזי
קרל ססטה

קרל ססטה (בגרמנית: Karl Sesta; 18 במרץ 1906 – 12 ביולי 1974) היה כדורגלן אוסטרי, ששיחק בעמדת הבלם.

==ביוגרפיה==
ססטה נולד ב-18 במרץ 1906 בזימרינג, וינה, של האימפריה האוסטרו-הונגרית של אז. הוא התחיל את הקריירה ככדורגלן בזימרינגר ב-1927 ושנה אחר כך עבר ל-FK טפליץ עימה זכה בתוארו הראשון, הגביע האוסטרי של 1931. ססטה עבר ב-1934 לאוסטריה וינה עימה זכה להצלחה כשזכה בגביע מיטרופה ב-1936. בתחילת הקריירה שימש בתור קשר אחורי ולאחר מכן בתור מגן שבעמדה זו הפך ססטה לאחד המגנים המודרניים הראשונים כשהתקדם במהירות לעבר רחבת היריב ויצר מצבי הבקעה לחברי קבוצתו.

במדי נבחרת אוסטריה ססטה ערך את הופעת בכורתו ב-1932 במשחק נגד צ'כוסלוקיה. הוא היה חלק מ"נבחרת הפלא" במונדיאל 1934 שהגיעה עד לחצי הגמר. במשחק על המקום השלישי כבש את שערו היחיד בנבחרת בהפסד 3–2. בסך ערך 44 הופעות עבורה.

לאחר שסופחה אוסטריה לרייך השלישי ססטה שיחק שלושה משחקים עבור גרמניה כשהראשון מביניהם היה ב-15 ביוני 1941 נגד קרואטיה. באותו משחק היה בן 35 ובכך היה לשחקן הראשון שעושה את הופעת הבכורה שלו בנבחרת הגרמנית בגיל מבוגר זה. שני משחקיו הנוספים היו לאחר מלחמת העולם השנייה.

==תארים==
;אוסטריה וינה
*הגביע האוסטרי (3): 1931, 1935, 1936
*גביע מיטרופה: 1936
;נבחרת אוסטריה
*מקום רביעי בגביע העולם: 1934

==קישורים חיצוניים==

קטגוריה:כדורגלנים אוסטרים
קטגוריה:כדורגלני מונדיאל 1934
קטגוריה:אוסטרים שנולדו ב-1906
קטגוריה:אוסטרים שנפטרו ב-1974
קישלד

קישלד (בהונגרית: Kislőd) הוא כפר במחוז וספרם שבמרכז הונגריה.
כמו יישובים רבים באירופה גם בקישלד מספר התושבים נמצא בירידה. כך, בשנת 1990 חיו ביישוב 1,262 תושבים, ובשנת 2019 מספר התושבים עמד על 1,110.

==יהודי קישלד==
בקישלד חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|29
|1,641
|-
|1910
|10
|
|-
|1920
|3
|
|-
|1930
|12
|
|-
|1941
|6
|1,652
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מגיארפולאן

מגיארפולאן (בהונגרית: Magyarpolány) הוא כפר במחוז וספרם שבמרכז הונגריה.

==יהודי מגיארפולאן==
במגיארפולאן חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|15
|1,470
|-
|1910
|6
|
|-
|1920
|5
|
|-
|1930
|8
|
|-
|1941
|1
|1,856
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ריצ'רד ברידג'ס ביצ'י

ריצ'רד ברידג'ס ביצ'י (באנגלית: Richard Brydges Beechey; 1808 – 14 במרץ 1895) היה צייר ואדמירל בצי המלכותי.

== ביוגרפיה וקריירה ==
ריצ'רד ביצ'י נולד לשני ציירים בריטים, סר ויליאם ביצ'י ואשתו השנייה, אן ג'זופ. אחיו כללו את האדמירל והצייר הבריטי פרדריק ויליאם ביצ'י, את הצייר והחוקר הנרי ויליאם ביצ'י ואת הצייר ג'ורג' דאנקן ביצ'י.<ref></ref>

ריצ'רד ביצ'י הצטרף לצי המלכותי בגיל 14, ובסופו של דבר עלה לדרגת אדמירל. כמו אביו וכמה מאחיו, הוא היה צייר מהולל, שתיעד נמלים וסצנות ימיות שונות.

לאחר שסיים המכללה הימית המלכותית, בפורטסמות', הפליג ביצ'י באוניה "בלוסום" בפיקודו של אחיו פרדריק ויליאם ביצ'י, אל האוקיינוס השקט, שהמשיכה למצר ברינג כדי לנסות לתמוך במשלחת של ג'ון פרנקלין.

הוא הועלה לדרגת סגן בשנת 1828. לאחר מכן שירת בים התיכון, ובשנת 1835 הועבר לביצוע סקר באירלנד. הוא התמנה לקצין בשנת 1846, ואז בשנת 1851 הועלה לדרגת סרן. בשנת 1879, הרבה אחרי סיום הקריירה הימית הפעילה שלו, הוא הועלה לדרגת סגן אדמירל.<ref>Rée, Peta. "Beechey, Henry William". Oxford Dictionary of National Biography (online ed.). Oxford University Press</ref>

לאחר פרישתו מחיל הים בשנת 1864, הוא התיישב באירלנד, התגורר שנים רבות במונקסטאון, ובהמשך בפמברוק רוד, דבלין. הוא הציג באופן קבוע ציורים של נושאים ימיים באקדמיה המלכותית היברניאן בדבלין. הם העניקו לו תואר כבוד בשנת 1868.<ref></ref>

בשנת 1877 בערך, הוא התיישב בפלימות'.

== משפחה ==
בשנת 1844 התחתן עם פרידסוויד מריה מור סמית' ונולדו לו שתי בנות, אנני ביצ'י ופרידסוויד ביצ'י. בשנת 1882, בתו פרידסוויד הייתה האישה הראשונה שזכתה בפרס שפתרה בעיות שחמט. ספרה "פריחת השחמט" ראה אור בשנת 1883, ואחריו "פירות שחמט" בשנת 1884, אותו כתבה יחד עם בעלה, תומאס ב. רולנד.

בשנת 1888, כשלוש שנים לאחר מות אשתו הראשונה, התחתן ביצ'י עם פרנסס, בתו של הכומר אננסלי סטיוארט ממכללת טריניטי, דבלין.

ביצ'י נפטר בפלימות' ב־8 במרץ 1895.

== גלריה ==
<gallery heights="160" mode="packed">
File:Richard Brydges Beechey1.jpg | בקרחונים
File:Richard Brydges Beechey - Ships at sea, possibly Skelling Isles, Ireland.jpg | ספינה בים
File:HMS Orpheus.jpg | "אורפאוס"
File:Richard Brydges Beechey - Unloading the catch (1865).jpg | הטענת ספינה
File:Richard Brydges Beechey - Wild weather in the sound, Plymouth (1887).jpg | מזג אוויר סוער
File:The Bombay on fire 1861 RMG PU6226.tiff | האוניה בומבי נשרפת
File:Beechey - Battle of the Nile.jpg | קרב הנילוס

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:ימאים בריטים
קטגוריה:בריטים שנולדו ב-1808
קטגוריה:בריטים שנפטרו ב-1895
הדו-קרב האחרון: הסיפור האמיתי של משפט בקרב בצרפת של ימי הביניים

הדו-קרב האחרון: הסיפור האמיתי של משפט בקרב בצרפת של ימי הביניים הוא ספר מאת הסופר האמריקאי אריק ג'אגר משנת 2004, שעסק בדו-קרב האחרון שהוכר רשמית בצרפת.

==עלילה==
הספר מגולל את סיפור המשפט שנערך ב-29 בדצמבר 1386 והדו-קרב בין האביר הנורמני ז'אן דה קארוז' לבין ז'אק לה גרי. קארוז' האשים את לה גרי באונס אשתו מרגריט דה קארוז', ששם נעוריה היה דה תיבוויל, בינואר הקודם ופנה למלך שארל השישי בבקשה לערער על ההחלטה שניתנה על ידי הרוזן פייר ד'אלנקון, שלדעת קארוז' העדיף את לה גרי. כל לוחם שעדיין חי בסוף הדו-קרב יוכרז כמנצח כסימן לרצון האל. אם ז'אן דה קארוז' היה מפסיד, מרגריט דה קארוז' הייתה נשרפת על המוקד כעונש על האשמתה השקרית.

במאות מאז מותו של לה גרי המקרה הפך לאגדה תרבותית חשובה בצרפת והאשמה או חפותם של משתתפיה היו מקור לוויכוח גדול בקרב היסטוריונים ומשפטנים.<ref name="LDws">[http://www.randomhouse.com/broadway/thelastduel/index.html The Last Duel], Eric Jager, Retrieved on 4 August 2007</ref>

== עיבודים ==
גרסה מקוצרת של הספר הוקראה על ידי רוברט גלניסטר ברדיו BBC כ"ספר השבוע" בין 10 בינואר ל-14 בינואר 2005.<ref></ref>

"הדו-קרב האחרון", סרט תיעודי דרמטי המבוסס על הספר וכולל הערות של ג'אגר שודר על ידי BBC Four כחלק מעונה על ימי הביניים ב-24 באפריל 2008.

ביולי 2019 דווח שבן אפלק ומאט דיימון יכתבו, יפיקו ויככבו בעיבוד קולנועי לרומן, אותו רידלי סקוט אמור לביים. ג'ודי קומר תככב בתפקיד מרגריט דה קארוז'.<ref></ref> הצילומים התרחשו בצרפת בפברואר ומרץ 2020 ואמורים להתחדש באירלנד.<ref></ref> הסרט אמור היה במקור לצאת במהדורה מוגבלת ב-25 בדצמבר 2020, לפני שיופץ לאקרנים ב-8 בינואר 2021.<ref></ref> עם זאת, כתוצאה ממגפת COVID-19, תאריך הקרנת הבכורה נדחה ל-15 באוקטובר 2021.<ref></ref>
== הערות שוליים ==

קטגוריה:דו-קרב
קטגוריה:ספרי 2004
קטגוריה:ספרים שעובדו לסרטים
קטגוריה:ספרים אמריקאיים
קטגוריה:ימי הביניים
לנצ'יה דיאלוגוס

לנצ'יה דיאלוגוס
לנצ'יה דיאלוגוס (באיטלקית: Lancia Dialogos) היא מכונית קונספט בתצורה מכונית סלון מהודרת אשר הוצגה על ידי יצרנית הרכב האיטלקית לנצ'יה האיטלקית בשנת 1998.

=="לנצ'יה דיאלוגוס"==

* "לנצ'יה דיאלוגוס" הוצגה לראשונה בסלון המכוניות ("Turin Auto Show") של טורינו בשנת 1998.
* סגנון קדמי שנשלט על ידי סורג גדול.
* 4 דלתות.
* 4 מושבים.
* 2 דלתות אחוריות - "דלתות התאבדות" ("Suicide door" ) (נפתחות בכיוון הפוך לציר התנועה).
* היעדר עמודים מרכזיים צדדיים בין הדלתות האחוריות והדלתות הקדמיות (ראו תמונה)
* הצירים מורכבים על קשתות הצד הקדמיות של עבודת-הגוף, באותה צורה שבה נבנתה לנצ'יה אורליה בשנות ה-50 של המאה ה-20.
* דיפרנציאל ומונע תנועה מתכוונן לשני הסרנים וכן מתלים רב קישוריים ("Multi-link suspension" ) מתקדמים. המתלה הקדמי משתמש בציר היגוי וירטואלי, כאשר הציר האמור עובר במרכז הגלגלים הקדמיים, התוצאה היא מהמורות או משטחים לא אחידים שלא גורמים לגלגל לרטוט או להסתובב. המתלה האחורי משתמש גם במרכז המגרש הווירטואלי כך שכאשר הרכב רוכב על מכשול, הגלגל נע אחורה כדי להפחית הפרעות המועברות לגוף.
* פנסים אדפטיביים לחלוטין המגיבים לתנאי הנהיגה.
* בקרת שיוט אדפטיבית.
* חיישן תאונה.
* שליטה קולית עבור מערכות רבות.
* מצלמות חיצוניות.

===מאפייני פנים===
* מפתח אלקטרוני אישי (קרוי: "Ego Card") המאפשר למכונית להסתגל לצרכיו של האדם הקשור לתנוחת מושב, הגדרות בקרת אקלים מרובת אזורים, הגה ודוושת הדוושה, פותח את דלת הנהג אוטומטית עם התקרבות לרכב
* המושבים הקדמיים של הדגם מסתובבים ב-90° מעלות כדי לעזור לגישה לתא הנוסעים, וב-180° מעלות ליצירת ספה הפונה למושבים האחוריים.
* הגה ולוח מכשירים הממוקם במרכז כדי להקל על הגישה אך שיכולים להחליק משני הצדדים בהתאם לכיוון הנהיגה.
* שני מסכים המותאמים בחלק האחורי של המושבים הקדמיים.

==ראו גם==
* לנצ'יה מגגמה
* לנצ'יה מדוזה
* לנצ'יה סיבילו

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1998
קטגוריה:מכוניות קונספט
קטגוריה:מכוניות סלון
דיאלוגס
קטגוריה:כלי רכב איטלקיים
שרה חתן

שרה חתן (1932 – יולי 2012) הייתה יזמת ישראלית, זוכת פרס ראש הממשלה ליזמות, מדליקת משואת יום העצמאות ה-58.

==ביוגרפיה==
שרה חתן נולדה בשנת 1932 בכורדיסטן ועלתה לארץ ב-1951.

שרה התייתמה מאמה בגיל 9 וגידלה את אחיה הצעירים. שרה נישאה בגיל צעיר לחתן חתן ונולדו להם 14 ילדים. היא התגוררה במושב אלקוש, שם גידלה טבק, ומכרה ירקות לשכנים.

ב-1969 הוקמו על גבול הצפון חמישה יישובים: שתולה, זרעית, נטועה, דובב ואביבים.

עם הקמת היישוב שתולה, שרה חתן ובני משפחתה הסכימו לעבור ליישוב, בו עיבדו מטעי אפרסקים ותפוחים, וגידלו תרנגולות וכבשים. הם הכינו מהחלב גבינות ולבנה, ומהצמר גרביים וליפות רחצה.

שרה נפטרה ביולי 2012.

==מסעדת חמדת הגליל==
ב-1995 הקימה שרה יחד עם בתה, אורה, מסעדה כורדית אותנטית בשם "חמדת הגליל" ומספר חדרי אירוח, וכך הפכו השתיים לחלוצות בתחום התיירות בגליל המערבי ואף זכו בפרס ראש הממשלה ליזמות.
מספר שנים אחרי מותה, חזרו בני משפחתה להפעיל את המסעדה, בהובלתם של בן הזקונים דודו חתן ואשתו, פנינה חתן.

== הדלקת המשואה ביום העצמאות ה-58 של מדינת ישראל==
בגיל 74, בהיותה רועת צאן, מבשלת אוכל כורדי במסעדה, נבחרה חתן להדליק משואה ביום העצמאות ה-58 למדינת ישראל, על תרומתה לפיתוח הגליל.

== לקריאה נוספת ==
* אורה חתן, חיי שרה, סיפור חייה של שרה חתן. תש"ע.

== קישורים חיצוניים ==
* [https://www.youtube.com/watch?time_continue=25&v=tJUT8FWmaNM&feature=emb_logo אמצע העולם ימינה בהשתתפות שרה חתן- הסרט המלא] מחלקת התעודה של הטלוויזיה הישראלית, בעריכת דני כ"ץ, במאי - פרדי גרובר
* [https://hemdataglil.rest.co.il/ אתר מסעדת חמדת הגליל]
* [https://www.youtube.com/watch?v=2ys9K-96m24 הלכה לעולמה שרה חתן], חדשות הצפון, 30 ביולי 2012
* [https://www.youtube.com/watch?v=J5I4Nktwszk הדלקת המשואות - שרה חתן], יום העצמאות 58, מתוך טקס הדלקת המשואות

==הערות שוליים==

2020 08
קטגוריה:משיאי משואה ביום העצמאות: 2006
קטגוריה:עולים בשנות ה-1950
קטגוריה:יזמות ישראליות
קטגוריה:יזמים ישראלים
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2012
קטגוריה:ישראלים שנפטרו ב-2012
קטגוריה:מועצה אזורית מעלה יוסף: אישים
קטגוריה:שתולה (מושב)
Before the Doors: Live on I-5 Soundcheck

Before the Doors: Live on I-5 Soundcheck הוא מיני אלבום של להקת הגראנג' האמריקאית סאונדגארדן שיצא לאור בנובמבר 2011 בחברת התקליטים A&M. 

המיני-אלבום הוא למעשה ויניל 10' שנמכר ב"Record store day" (המקביל לבלאק פריידיי בחנויות התקליטים בארצות הברית), הכולל את בדיקות הסאונד (Soundcheks) שעשו חברי הלהקה במהלך סיבוב ההופעה שלה ב-1996. רצועות אלה למעשה פורסמו בגרסה אקסקלוסיבית של האלבום הקודם "Live on I-5" המתעד את ההופעות עצמן, וכעת יצאו על גבי ויניל אקסקלוסיבי.

מיני-אלבום זה יצא במהדורה מוגבלת של 5,000 עותקים בלבד ונחשב לפריט אספנות בקרב מעריצי מוזיקת הרוק והלהקה בפרט.

== רשימת השירים ==

הערות
*רצועות 1-3 הוקלטו ב-5 בדצמבר 1996 במרכז הכנסים ע"ש הנרי קיסינג'ר באוקלנד, קליפורניה
*רצועה 4 הוקלטה ב-7 בדצמבר 1996 ב"Pacific National Exhibition Forum", ונקובר, בריטיש קולומביה, קנדה
*רצועה 5 הוקלטה ב-4 בדצמבר 1996 באודיטוריום הזיכרון בסקרמנטו, קליפורניה

==קרדיטים==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרה מובילה
* בן שפרד – בס

==קישורים חיצוניים==

קטגוריה:אלבומי גראנג'
קטגוריה:סאונדגארדן
קטגוריה:מיני-אלבומים מ-2011
קטגוריה:מיני-אלבומים באנגלית
ג'ורג' דאנקן ביצ'י

ג'ורג' דאנקן ביצ'י (באנגלית: George Duncan Beechey; 1798 – 6 בדצמבר 1852) היה צייר פורטרטים אנגלי.

== ביוגריה וקריירה ==
ג'ורג' דאנקן ביצ'י, דוליפ סינג, 1852
ביצ'י היה ילדם הרביעי של שני ציירים, סר ויליאם ביצ'י ואשתו השנייה, אן ג'זופ.<ref>John Wilson, ‘Beechey, Sir William (1753–1839)’, Oxford Dictionary of National Biography, Oxford University Press, 2004; online edn, Oct 2006 accessed 2 May 2017</ref> הוא היה סנדק של המלך ג'ורג' השלישי. הוא היה אחיו של קפטן פרדריק ויליאם ביצ'י, האדמירל והצייר ריצ'רד ברידג'ס ביצ'י, וצייר הדיוקנאות הנרי ויליאם ביצ'י.

מעמדו של אביו כצייר דיוקנאות מלכותי אפשרה לביצ'י להשיג עבדות של ציורי דיוקן מחוגי המלוכה. ציוריו כללו את הנסיך אוגוסטוס פרדריק, והבישוף בוייר אדוארד ספרקה (1759–1836). ג'ורג' ביצ'י הציג את ציוריו באקדמיה המלכותית בין 1817 ל־1834.

ביצ'י נסע למצרים בשנת 1821 עד 1822. בשנות ה-30 של המאה ה-19 נסע להודו, שם מונה לצייר החצר של נואב מעוואד בלאקנאו. ג'ורג' ביצ'י מילא את התפקיד עד שהשאח מוחמד עלי נפטר בשנת 1842.

ביצ'י פרש בהודו והמשיך לצייר. ציוריו של ג'ורג' ביצ'י נדירים למדי, ייתכן שציורים מסוימים נהרסו במהלך המרד ההודי הגדול ב־1857.<ref></ref>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1798
קטגוריה:בריטים שנפטרו ב-1852
The Classic Album Selection

The Classic Album Selection הוא מארז תקליטורים (אנתולוגיה) של להקת הגראנג' האמריקאית סאונדגארדן, שיצא במאי 2012 בחברת A&M. שנה לאחר מכן יצא האלבום גם בלייבל יוניברסל מיוזיק גרופ (שלמעשה היא חברת האם של A&M).

המארז הוא אוסף של ארבעה מאלבומי האולפן של הלהקה, ואלבום ההופעה הראשון שלה שיצא אחרון (ב-2011).

==תכולת המארז==
האלבומים הכלולים במלואם במארז לפי סדר כרונולוגי:
#Louder Than Love (1989) - אלבום האולפן השני של הלהקה
#Badmotorfinger (1991) - אלבום האולפן השלישי של הלהקה
#Superunknown (1994) - אלבום האולפן הרביעי של הלהקה
#Down on the Upside (1996) - אלבום האולפן החמישי של הלהקה
#Live on I-5 (2011) - אלבום הופעה המתעד את סיבוב ההופעות של הלהקה ב-1996

==הלהקה==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרות
* הירו ימאמוטו – בס (באלבום השני)
* בן שפרד – בס (באלבום השלישי ואילך)

== קישורים חיצוניים ==

קטגוריה:סאונדגארדן
קטגוריה:אלבומי 2012
קטגוריה:אלבומי אוסף באנגלית
קטגוריה:אלבומי רוק אלטרנטיבי